ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ

ՆԱԽԱՐԱՐՈՒԹՅՈՒՆ

ՎԵՐԱՊԱՏՐԱՍՏՈՂ ԿԱԶՄԱԿԵՐՊՈՒԹՅՈՒՆ

ՇՊՀ հիմնադրամ

Ավարտական հետազոտական աշխատանք

Թեմա՝ Մայրենիի ուսուցման ավանդական և ժամանակակից մեթոդների զուգադրական վերլուծությունը

Կատարող՝ Տաթևիկ Մալխասյան Սեթի

Ղեկավար՝ Շողիկ Սարգսյան մ.թ.գ դոցենտ

2022

**ԲՈՎԱՆԴԱԿՈՒԹՅՈՒՆ**

Ներածություն ......................................................3

Գրական

Ակնարկներ............................................................8

Փորձարարական

Արդյունքներ...........................................................18

Եզրակացություն...................................................26

Օգտագործված գրականության

Ցանկ ........................................................................28

**Ներածություն**

Աշխատանքի թեմա է Մայրենիի ուսուցման ավանդական և ժամանակակից մեթոդների զուգադրական վերլուծությունը։ Ելնելով դրանից թեման բաժանել ենք 2 մասերի։ 1-ին մասը վերնագրել ենք ավանդական և ժամանակակից մեթոդների զուգադրական վերլուծություն։ 2 մասն Ավ. և ժամ. Մեթոդների գործնական կիրառությունների արդյունավետություն։

Միշտ եկել ենք այն եզրակացությանը, որ պետք չի մեթոդները կիրառել առանձին-առանձին ,այլ ստեղծագործաբար զուգադրել ավանդական դպրոցի փորձն ու ժամ.-ից մոտեցումները։

Ներածության մեջ նշել եմ աշխատանքի արդիականությունը պայմանավորված է նշված հանգամանքներով։ Այսօր ժամանակակից մեթոդաբանությունը միտում ունի լայնորեն հաստատվելու կրթական,մասնավորաբար հանրակրթական համակարգում։ Իսկ նման դեպքերում, ինչպես հայտնի է, բացառված չեն ծայրահեղությունների, որոնց հետևանքով հաճախ անտեսվում ,մոռացվում է լավագույն ավանդականը։

**Նպատակն է** ավանդական և ժամանակակից մեթոդների ոտեղծագործական զուգորդումներով ապահովել արդյունավետ դաստվություն։

Այդ նպատակին հասնելու համար անհրաժեշտ ենք համարում.

* Բնութագրել ավանդական մեթոդները,որոնցով իրականացվել է սերունդների կրթության և դաստիարակության գործը.
* Ներկայացնել ժամանակակից մեթոդների առանձնահատկությունները.
* Կատարել այդ երկու համակարգերի վերլուծություն – համեմատություն.
* Ներկայացնել նշված մեթոդների կիրառմամբ դասեր, վարժություններ, գործնական աշխատանքներ։

Այդ խնդիրներով են պայմանավորված աշխատանքի **մեթոդաբանությունը** և **կառուցվածքը**։

Աշխատանքը կատարված էնկարագրական – վերլուծական մեթոդով։

Հետազոտական աշխատանքը բաղկացած է ներածությունից, մասերից , ունի եզրակացություն և գրականության ցանկ։

Առանձնակի է լեզվի ուսուցման հարցը, քանի որ լեզուն, ինչպես գիտեք, ունի գրավոր և բանավոր դրսևորումներից, որն էլ թելադրում է **համակարգային** մոտեցում։ Այդ առանձնահատկությունը , կարծում ենք, ավելի բնորոշ է հնազանդ լեզուներին, որոնցից մեկն էլ մեր լեզուն է։

Մասնագիտական գրականության մեջ սկսած գրերի գյուտից համընկնող ժամանակաշրջանից, հայոց լեզվի ուսուցմանը ներկայացված է ամենատարբեր մոտեցումներով։ Որքան բազմազան է լեզվական նյութը, տարբեր են աշակերտական հանգույցների իրենց բարոյահոգեբանական և մտային առանձնահատկություններով, անհատական է ուսուցիչն իր մարդկային էությամբ։ Անդրադարձել ենք ուսուցչի դերին հիշատակելով Իրինա Զինապարտության այն տեսակետը՝ ըստ որի 《ուսուցիչը իր մասնագիտական գործունեության ընթացքում պետք է հենվի հետևյալ մեթոդներին.》

* Աշակերտի մեջ հարգի՛ր մարդուն ,նրա անհատականությունը (որը հնուց եկած ոսկե օրենքի վրա է հիմնված՝ 《Մի՛ արա ուրիշին այն,ինչ չես ուզենա ,որ ուրիշը քեզ անի》)։
* Անընդմեջ գտիր հնարավորություն ինքնակատարելագործման ու ինքնավարության համար, որովհետև հայտնի է, որ նա, ով ինքը չի սովորում, չի կարող զարգացնել սովորելու ճաշակը։
* Տուր գիտելիքն աշակերտին այնպես, որ նա ուզենա և կարողանա այն ըմբռնել։

Հարկավ,մանկավարժ լինելն արվեստ է, մեթոդների, գիտելիքների ու հոգեբանության զուգորդում, անընդմեջ աշխատանք, ինքնակրթություն, գիտելիքները տեղ հասցնելու հմտություն։ Համապատասխան գիտելիքներ ունենալը դեռևս մանկավարժ լինելու գրավական չէ։ Այն ընդամենը կարևոր հիմք է, որի վրա բարձրանում է մանկավարժության, մանկավարժ լինելու բուրգը։

Պարտադիր պայման է երեխային սիրելի, նրա մեջ մարդուն, անհատին, անհատականությունը տեսնելն ու զգալը։ Մռայլ, մշտապես ամենքից ու ամեն ինչից դժգոհ ուսուցիչը ոչ միայն խոչընդոտում է դասավանդված առարկայի հաջողությունը, այլև շեղում է աշակերտի ուշադրությունը, վանում ու վախեցնում նրան։

Ներկայումս ուսուցչին վերապահվող կարևորագույն խնդիրներից մեկը բովանդակության կազմակերպումն է։ Բովանդակության կազմակերպման գործընթացում ուսուցիչը պետք է հաշվի առնի հետևյալ գործոնները.

* **Նյութի մատուցման նպատակը։** Նպատակադրումը պետք է լինի աշակերտակենտրոն։ Այսինքն ՝ նյութի նպատակը պիտի լինի աշակերտների գիտելիքների, հմտությունների,դիրքորոշումների և այլ որակների զարգացումը, ոչ թե միայն տեղեկատվություն հաղորդելը։
* **Ծավալը և կիզակետը (ֆոկուս)**
* **Հաջորդականությունը։**

Ա) ժամանակագրական

Բ) Պարսից ՝ բարդ, բարդից ՝ պարզ,

Գ) կոնկրետից՝ վերացական, վերացականից՝ կոնկրետ,

* **Շարունակականությունը։** Բովանդակության յուրացումն ապահովելու գործում կարևոր է շարունակականության սկզբունքը։ Մի շարք հիմնարար գիտելիքներ, հմտություններ, արժեքներ ուսուցիչը շարունակաբար պետք է ներկայացնի դասընթացում՝ կիրառելով **պարույրի** սկզբունքը։ Այսինքն՝ ամեն անգամ դրանք պետք է ներկայացվեն որակապես նոր մակարդակում։
* **Ամբողջացում։** Բովանդակությունը ամբողջացնելը կարևոր խնդիր է։ Կրթության բովանդակության ինտեգրված կազմակերպումը՝ միջառարկայական կապերի օգտագործումով,բովանդակության արդյունավետության պայմաններից մեկն է։

Մայրենի լեզվի ուսուցումը հայ դպրության պատմության մեջ միշտ առանձնահատուկ նշանակություն է ունեցել ոչ միայն այն պարզ տրամաբանության, որ կրթական գործընթացի առանցքն է ու հիմքը, բոլոր առարկաների և գիտության ու մշակույթի յուրացման բանալին, այլև նրանով, որ ձևավորում է ազգային մտածողություն, ունի պարզապես ազգապահպան նշանակություն։ Այդ մտահոգությամբ են վերաբերվել այս կարևորագույն գործին նաև մեր անցյալի մեծ մտածողների,մանկավարժները։

Ա) Տեղին է վկայակոչել անվանի մանկավարժ Ա. Բահաթրյանի խոսքը. 《Բոլոր շրջանների մեջ մայրենի լեզուն հանդիսանում է որպես ընդարձակիչ հետևյալ առարկաների՝ գիտություն, հմտություն, առարկայախոսություն, բարոյախոսություն, երգ և մարմնամարզություն։ Սույն միջնորդությամբ վարժապետը մայրենի լեզվի հիմքը և բուն շինությունը պիտի կառուցանե, երեխայոց արտաքին զգայարանները պիտի զարգացնե, նոցա հոգու աչքը պիտի բանա, գիտակցությունը շարժե, զարգացնե, նոցա ձեռները վարժե,ընտելացնե գործունեության, մարմնական թուլությունը կազդուրե, շարվածքը կանոնավորե, արագացնե, ճարպկացնե》։ Այսօր կրտսեր դպրոցին ներկայացվում են պահանջներ, որոնք սահմանված են առարկայական չափորոշիչներին տեսքով։ Ըստ դրանց՝ տարրական դպրոցն ավարտելուց աշակերտը պետք է իմանա.

Ա) խոսքի մասերը ( գոյական,ածական, թվական, բայց, շաղկապ)

Բ) նախադասությունը՝ որպես խոսքի մասեր

Գ) նախադասության գլխավոր և երկրորդական անդամները

Դ) ժողովրդականբանահյուսության տեսակները

Ե) մանկական գեղարվեստական գրականության ժանրերը։

Սրանք ամբողջացնում են համակարգը։

Հայտնի է, որ հայոց լեզվի մեթոդիկան, բացահայտելով հայոց լեզվի ուսուցման օրինաչափությունները, սահմանում է նրա ելակետային դրութները, հիմունքները, մեթոդներն ու ձևերը և ցույց տալիս դրանց գործնական կիրառումը։ Թերևս դրանով է բացատրվում որոշ քերական- մանկավարժների այն կարծիքը, որ հարկավոր է ունենալ լեզվի երկու տեսակի մեթոդիկաներ,այն է՝ գործնական տեսական։

Մայրենի լեզվի ուսուցման թե՛ տեսության, թե՛ գործնական միացումը անհրաժեշտ է բոլորի՝ մեթոդիստների և փորձված ուսուցիչների, այնպես էլ սկսնակ ու սակավափորձ դասատուների համար։

Հայոց լեզվի մեթոդիկան ՝ որպես գիտություն, պատասխանում է գլխավորապես երեք հիմնական հարցերի՝ ինչո՞ւ, ի՞նչ և ինչպե՞ս։

Պատասխանելով առաջին հարցին ՝ մեկնաբանում է հայոց լեզվի դպրոցական դասընթացի կրթադաստիարակչական խնդիրները։ Երկրորդ հարցին պատասխանելիս նա որոշում է հայոց լեզվի դպրոցական դասընթացի բովանդակությունն ու կառուցվածքը։ Իսկ երրորդ հարցին պատասխանելիս սահմանում է հայոց լեզվի ուսուցման հիմունքները, մեթոդներն ու ձևերը, ցույց տալիս դրանց գործնական կիրառումը։

Պետք է մշտապես պահպանել նաև զանազան սկզբունքը, այսինքն՝ կիրառել առարկաներ,դրանց նկարները, գծակարգեր, գծագրեր և այլն, որոնք կխթանեն երեխաների հետաքրքրությունը։

* **Գործնական սկզբունքը։** Ուսուցման գիտակցականության և ակտիվության սկզբունք.

Գիտելիքի մատչելիություն և կայունության սկզբունք.

* **Խնդիրը։ 《**կրտսեր դպրոցականների լեզվամտածողության և տրամաբանության, մտածելակերպի, ուսումնառության և համագործակցային տարրական կարողությունների, համակեցության պարզ ունակությունների ձևավորումն է, ազգային և համամարդկային արժեքների դաստիարակությունը》։

**ԳՐԱԿԱՆ ԱԿՆԱՐԿ**

**Ավանդական և ժամանակակից մեթոդների տեսական վերլուծությունը**

Քննարկել ենք մինչև ավանդական և ժամանակակից մեթոդներին անդրադառնալը մի քանի մանկավարժների մանկավարժական մոտեցումները։

Հայ դպրությունը հազարամյակների պատմություն ունի, և միայն գրերի գյուտին հաջորդող գոյությունը և նրանով սկզբնավորվող կրթությունը բավական են հավաստելու,որ կրթությունը Հայաստանում ազգային գոյության և ինքնուրույն պահպանման անզուգական գործոնն է։ Իսկ հայոց լեզվի ուսուցումը ուղեկիցն է առաջին իսկ բացված դպրոցի և ավելին՝ եղել է ընդհանրապես կրթության հիմքերի հիմքը։ Գրերի գյուտից անմիջապես հետո, երբ Մաշտոցը հիմնում է հանրային նախակրթարաններ, վանական դպրոցներ և վարդապետարաններ ու սկսում է սովորեցնել կարդալ, սաղմոսել, արդեն սկզբնավորվում է հայոց լեզվի ուսուցումը։

Ապա՝նախակրթարանների ուսուցումից հետո ՝ վարդապետարաններում և ընդհանրապես վանական դպրոցներում յոթ ազատ արվեստների ուսումնասիրելու էլ քերականությունը համարվում էր մյուս առարկաների ուսումնասիրման բանալին,նախադուռը։ Իսկ հայտնի է, որ հին աշխարհում ,քերականություն ասելով, հասկանում էին **գրականություն, քերթողություն** և **քերականություն** համակարգությունը։ Ընդ որում, եթե Դ. Թրքացին այդ համակարգությունը **քերականություն** է անվանում,ապա այլ քերականներ(օր. Ս. Սյունեցին) այն **գրականություն** էր անվանում։ Այսինքն՝ այստեղից հայտնի է դառնում որ թե՛  **քերականություն,** թե՛ **գրականություն** անվան տակ ընկալվում էր նույն բանը՝ **բանասիրություն** այժմյան առումով։

Ընդհանրապես արդի մեթոդաբանությունը հենվում է միջնադարյան անուրանալի արժեքներին,որոնց արդյունքը հայ մշակույթն է ընդհանրապես։ Քննարկենք միջնադարի մեծ իմաստուն, ամենագեղեցիկ Գր. Մագիստրոսի մանկավարժական մոտեցումները ՝ 《 Մեկնություն քերականին》 աշխատությունը։ Ինչո՞վ է արժեքավոր այս աշխատությունը։ Նախ՝ Մագիստրոսը բարեխղճորեն Ծաղկազարդ է կատարել նախորդ քերականների աշխատությունների,այսինքն՝ ինչ պիտանի է, նրա գրքով համախմբվել է, ապա՝ կարևոր փոփոխություններ կատարելով՝ շարադրում է իր սեփական տեսակետներն ու ըմբռնումները։Կարևոր է այն, որ Մագիստրոսը քերականությունը դիտում է որպես գրականություն. Քերականության ծագումը կապում է գրականության հետ։

Լեզվական իրողությունների բացատրելով և հիմնավորվելով՝մեծ մտածողը կատարում է նաև համեմատություններ այլ լեզուների հետ՝ հնչյունական, բառապաշարային և քերականական իրողությունների մակարդակներում։ Այսպիսի

լուսավոր ժառանգության շնորհիվ է, որ նրան մեր ժամանակների մեծ լեզվաբան Գ. Ջահուկյանը գնահատում է իբրև հայ լեզվաբանության ( և ոչ միայն լեզվաբանության) պատմության ականավոր դեմքերից մեկը։

Նա ուսումը կազմակերպում է պարզից դեպի բարդը գնալու սկզբունքով՝ կազմելով նոր ծրագիր՝ ըստ որի տարրական կրթությունից հետո առաջարկում է դպրոցական առարկաների անցնել հետևյալ հերթականությամբ՝ սուրբ գիրք, առասպելավարժություն, հունական դիցաբանության ընտիր նմուշներ. թվաբանություն, երաժշտություն, երկրաչափություն, աստղաբաշխություն, քերականություն, փիլիսոփայություն, աստվածաբանություն։ Նա գտնում է, որ փիլիսոփայությունը ՝ որպես բարդ գիտություն , պետք է անցնել քերականությունից հետո, բայց աստվածաբանությունից առաջ։ Այսպիսի աստիճականությամբ իրականացված կրթությունը նա համարում է իդեալական։.......

**Ուսուցման ավանդական մեթոդներ**

Աբովյանը ուսուցման համար կարևոր է համարում զննականությունը, պարզությունը, հիմնավորվածությունը, դասավանդման հաջորդականության գաղափարին ՝ անցումը հայտնիից անհայտին, պարզից՝ դժվարին, գործնականից տեսականին։

《Նախաշավիղ》- ում ներկայացված են մեթոդիկայի հիմունքները, և պարզ երևում է լեզվի՝ իբրև համակարգի ուսուցման անհրաժեշտությունը։ Մեծ մանկավարժը անդրադառնում է հնչյունաբանության ու բանասիրության հարցերին, ապա՝ ձևաբանության և շարահյուսության։ Ակնհայտ է, որ Աբովյանը ուսուցման մեջ կարևորվում է դասավանդման հաջորդականության սկզբունքը, այսինքն՝ աստիճանական բարդացումը։

Ստեփանոս Պալասանյանը նույնպես աշխարհաբար քերականության դասագրքում քերականական նյութը ներկայացնում է հիմնականում գործնական եղանակով։ Կենդանի լեզվից բերված օրինակներով նա կատարում է ընդհանրացումներ, մտահանգումներ, որոնցից էլ բխում են սահմանումները։ Գործնականից տեսականը գնալով՝ փաստորեն կիրառում էր Ինդոնեզիայի օրենքը, ապա, ըստ ստացված սահմանումի, այսինքն՝ կիրառելով դեդուկցիայի օրենքը՝ առաջարկում էր գործնական աշխատանքներ։

Այսպիսի մոտեցումները, անշուշտ, ուսուցողական մեծ նշանակություն ունեին և այսօր էլ չեն կորցրել արդիականությունը։

Նախ նշեմ որ ուսուցումը բաղկացած է կոնկրետ գործողություններից՝ կախված նրանից, թե ինչ գործառույթ ունի սովորող մանկավարժական իրավիճակներում։

Դրանք կարող են լինել հետևյալները.

* Պասիվ ընկալում և ուսուցում դրսից մատուցված տեղեկատվության,
* Տեղեկատվության ակտիվ պրպտում և օգտագործում,
* Դրսից ուղղորդված փնտրտուքի կազմակերպում և տեղեկատվության օգտագործում։

Առաջին դեպքում աշակերտին դիտարկում են որպես մանկավարժի ազդեցության օբյեկտ։ Այդ դեպքում ուսուցման հիմքում ընկած է լինում նրան պատրաստի տեղեկատվություն մատուցելը։

Երկրորդ դեպքում աշակերտը դիտարկվում է որպես սյուբեկտ, որը կազմավորվում է իր սեփական հետաքրքրությունների ու նպատակների հիման վրա։ Դա ինքնակրթության տեսակ է։

Երրորդ դեպքում մանկավարժը կազմակերպում է վարվելակարգը ( պահանջներ, սպասելիքներ և հնարավորություններ) այնպես,որ դրանք բավարարում են աշակերտի անհրաժեշտ հետաքրքրությունները։

* Ուսուցման ժամանակակից մեթոդների կիրառումն իրականացվում է ըստ հստակ սահմանված փուլերի՝ խթանում, իմաստավորում և կշռադատում /ԽԻԿ համակարգ/։ Այս համակարգը ուղղված է սովորողների ճանաչողական կարողությունների զարգացմանը, որի շնորհիվ խթանում ու վեր են հանվում սովորողների ունեցած գիտելիքները, իմաստավորվում և կշռադատվում է ուսուցանվող նյութը վերլուծության, համադրություն, համեմատությունների ու եզրահանգումների միջոցով։Այս իմաստով, ի տարբերություն ուսուցման ավանդական մեթոդների, ժամանակակից մեթոդներն անհրաժեշտ է կիրառել հստակ սահմանված փուլերում ՝ ելնելով տվյալ մեթոդի նպատակներից։ Օրինակ՝ **մտավոր գրոհ** մեթոդը կիրառելի է խթանում փուլում, իսկ **հինգրոպեանոց շարադրանքի** մեթոդը կամ **Վենի** դիագրամ մեթոդը՝ միայն կշռադատման փուլում և այլն։

Ժամանակակից և ավանդական մեթոդների կիրառման արդյունա-վետությունը մեծապես կախված է նաև ուսուցչի վարպետությունից։ Տարրական դպրոցի ուսուցիչը պետք է լիարժեք տիրապետում տվյալ տեխնոլոգիայի, կարողանա յուրաքանչյուր մեթոդ տեղին ու ժամանակին կիրառել՝ աշխատանքը դարձնելով ոչ միայն արդյունավետ, այլ նաև ամեն մի երեխայի համար հաճելի, ընդունելի ու կարևոր ՝ նպաստելով սովորողների ճանաչողական կարողությունների ձևավորմանը։

Ավանդական ուսուցումն առավել շատ նախապատվությունը տալիս է բացատրական մեթոդին, նվազեցնում է աշակերտների ինքնուրույն մտածելու կարողության զարգացումը։

Ժամանակակից ուսուցման գործընթացում կրթության հիմնախնդիրների շարքում իր կարևոր տեղն ունենսովորողների ճանաչողական կարողությունների ձևավորումն ու զարգացումը,որն այսօր դիտարկվում է որպես հասարակական պահանջ և կրթության արդի խնդիր։ Այդ պատճառով մեթոդների ընտրության ժամանակ անհրաժեշտ է հաշվի առնել նաև թվարկված հիմնախնդիրները։

Այնուամենայնիվ, ուսուցումն ավելի լավ կազմակերպելու համար անհրաժեշտ է օգտագործել ինչպես ժամանակակից, այնպես էլ ավանդական մեթոդները։ Ուսուցման ավանդական մեթոդների շարքին են դասվում պատմելը, բացատրելը, դասախոսությունը, ընթերցելը, զրուցելը, պրոբլեմային իրավիճակի ստեղծումը,հարցադրումը՝ ներառելով պրակտիկ վարժություններ, խնդիրներ։

**Պատմել** մեթոդի դեպքում,ըստ նպատակի, առանձնացնում ենք՝

* Պատմություն-մուտք. սովորողներին պատրաստում ենք նոր նյութի հաղորդմանը
* Ընդարձակ պատմություն. կիրառում է համապատասխան բովանդակության շարադրման համար
* Պատմություն- եզրափակում կամ ամփոփում. ուսուցված նյութի ամփոփման ժամանակ է կիրառվում. ամփոփում է սովորած նյութը։

**Բացատրել** մեթոդի կիրառման ժամանակ ներկայացվում են որոշակի պահանջներ՝

* Հիմնահարցի կամ պրոբլեմի էության ճշգրիտ և պարզորոշ ձևակերպում
* Պատճառահետևանքային կապերի հաջորդական բացահայտում և ապացուցում,
* Համեմատության, համանմանության,բաղդատության կիրառում և շարադրանքի անվիճելի տրամաբանվածություն։

**Զրուցել** մեթոդի կիրառման ժամանակ նոր նյութի հաղորդումը կարող է լինել՝

* Կաթեխիզիս. Պատասխաններ, որոնք համապատասխանում են ուսուցչի տրված կամ դասագրքում զետեղված հարցերին,
* Սոկրատյան – դատողություններիտրամադրող,
* Էվրիստիկ – սովորողներն ակտիվորեն ընդգրկվում են նոր գիտելիքի որոնման, եզրակացությունների ձևակերպման գործընթացում.
* Ամրապնդող զրույցներ – ծառայում են ընդհանրացնելու և համակարգելու սովորողների գիտելիքները և դրանք տարբեր իրավիճակներում կիրառելու կարողությունները.
* Ստուգողական – շտկողական զրույցներ – կիրառվում են ախտորոշման, ինչպես նաև սովորողների գիտելիքների ճշգրտման և լրացման նպատակներով։

**Հարցազրույց** մեթոդը կիրառվում է հետևյալ նպատակներով ՝

* Անցած նյութի ամփոփման,
* Գիտելիքների բացահայտման,
* Բանավոր խոսքի զարգացման,
* Իրավիճակին համապատասխան ճկունություն դրսևորելու,
* Հաղորդակցական կարողությունների զարգացման,
* Ստեղծագործական կարողությունների զարգացման։

**Դասախոսություն** մեթոդը ներառում է ՝

* Ծավալուն նյութի մենախոսական բնույթ,
* Կայուն կառուցվածք,
* Հաղորդվող նյութի ծավալայնություն,
* Նյութի մատուցման տրամաբանություն,
* Գիտելիքների համակարգված բնույթ։

Ընթերցումը խորքային այն մեթոդն է,որը լայն կիրառություն ունի հատկապես տարրական (նաև միջին) դասարաններում։ Վերաշարադրումը հատկապես կիրառվում է պատմողական բնույթի երգերը սովորելիս։ Խորքային մեթոդներից խիստ կարևոր է մեկնաբանումը։

**Ուսուցման ժամանակակից մեթոդներ**

**Վենի դիագրամ**

Վենի դիագրամը կառուցվում է երկու և ավելի շրջանաձև պատկերների միջոցով, որոնք հատման մեծ մակերես ունեն կենտրոնում։ Այս դիագրամը կարելի է օգտագործել գաղափարները միմյանց համադրելու կամ դրանց ընդհանրություններ ցույց տալու նպատակով։

**Ձնագնդի**

Կոլեկտիվ ուսուցման մեթոդ

**Համագործակցային ուսուցում**

Ուսումնական խմբի անդամների միջևփոխազդեցություն կազմակերպելու գաղափարը ներդրվել է մի շարք մանկավարժական ուղղություններում, որոնք պատմականորեն կայացել, առանձնացվել ու մանկավարժության մեջ ամրագրվել են որպես յուրատեսակ մանկավարժական ավանդություններ։Դրանց թվին են պատկանում այնպիսի հայտնի ուղղություններ,ինչպիսիք են.

**Բել – Լանկաստերյան համակարգը,** - ընտրում են լավագույնը, և նրանց տրվում խմբեր ( որտեղ նրանք կատարում են ուսուցչի դերը)։

**Բրիգադային մեթոդը –** բաժանվում են փոքր խմբերի և յուրաքանչյուրը գնահատում է խմբի կողմից։

**Րիվինյան երկխոսութենական զուգորդությունների մեթոդը** - յուրաքանչյուրը իր ուսումնասիրված նյութերը յուրացնելու համար աշխատում է դասընկերներից մեկի հետ։

**Մոնտեսորի համակարգը –** ոչ թե մրցակցում այլ համագործակցում

**Խաղային մեթոդ**

**Արդի դպրոցում շատ կարևոր է ԽԻԿ համակարգը**

ԽԻԿ – ը ժամանակակից ուսուցման մեթոդների համակարգ է, որը ուսուցման գործընթացը բաժանում է հետևյալ փուլերի՝

Խթանում

Իմաստի ընկալում

Կշռադատում

Բնութագրելու յուրաքանչյուր փուլում ուսուցչի անելիքը ՝ ԽԻԿ – ը նաև առաջ է քաշում մի շարք մեթոդներ ՝ տվյալ փուլին անհրաժեշտ արդյունքին հասնելու համար։

Խթանման փուլի հիմնական նպատակներից են՝

Նոր նյութի վերաբերյալ բացահայտել սովորողների գիտելիքները՝ քննարկվելիք նյութի մեջ ներգրավելով ակտիվացնել աշակերտներին, աշակերտների մեջ ձևակերպել գիտելիքներ և հմտություններ ձեռք բերելու ձգտում։

**Մեթոդներ,** որոնք հարմար են կիրառելու դասի խթանման փուլում՝

Մտագրոհ, խմբավորում, պրիզմա, մտածիր – զույգկազմիր – քննարկել, ձնագնդի, հինգ րոպեանոց ազատ շարադրանք։

Իմաստի ընկալման փուլի նպատակներից են՝

Սովորողների մեջ հետաքրքրության աճի պահպանումը, տեղեկատվության ընկալման ինքնավերահսկման ապահովումը, նոր և հին տեղեկատվության շաղկապումը և իմացության նոր կառույցի ստեղծումը։

Մեթոդներ, որոնք հարմար են կիրառելու դասի իմաստի ընկալման փուլում ՝ T - աձև աղյուսակ, գաղափարների քարտեզ ,Վենի դիագրամ, փոխգործուն նշանների համակարգ, խորանարդում, խճանկար, երեք բանալի և մեկ կողպեք, շրջագայություն պատկերասրահում։

Կշռադատման փուլի նպատակներից են՝

Սովորողը նոր ստացած տեղեկատվությունը կարողանա արտահայտել իր բառերով և ձևակերպումներով, նոր գիտելիքների միաձուլում ունեցածին և դրանց աստիճանական ինտեգրացում։ Մեթոդներ, որոնք հարմար են կիրառելու դասի կշռադատման փուլում՝ քառաբաժան, խորանարդում։

Այսպիսով բոլորին է հայտնի, ուսուցման ամենաարդյունավետ եղանակը դասն է, իսկ դասի կենտրոնում՝ ուսուցիչը՝ իր նվիրումով, ստեղծագործական մտքով և գործունեությամբ։

Նա պետք է յուրաքանչյուր դասի նախապատրաստվի և՛ առարկայապես, և՛ մեթոդապես։

**Փորձարարական արդյունք**

**Դասի պլան**

Դպրոց – 41 -րդ

Դասարան- 3-րդ

Ուսուցիչ- Տաթևիկ Մալխասյան

Դասի թեմա- 《Պատուհան դեպի մեծ աշխարհ》։

Դասի նյութը – Վ. Սարգսյան 《 Սեպտեմբերի 21》

Նպատակը.

Ա) **Ուսումնական-** աշակերտները կսովորեն վարժ կարդալ, պատմել։

Բ) **Դաստիարակչական-** կիմանան ինչպիսի նշանակություն ունի հայ ժողովրդի համար սեպտեմբերի 21-ը ՝ 《Անկախության օրը》։

**Արժեքային համակարգը –** կհասկանան,որ հայրենիքի ազատ,անկախ լինելը ամեն մի հայի հպարտությունն է։

**Սպասվելիք արդյունքները-** կկարողանան վարժ,առոգանությամբ կարդալ, կսովորեն շատ բառերի բացատրությունը։

**Ուսումնական նյութեր-** Հայաստանի տարբեր քաղաքների գեղեցիկ վայրերը պատկերող նկարներ, ինչպես նաև հայ հերոս զորավարների և մարտիկների պատկերներ։

**Օգտագործվող մեթոդներ-** 1.Ավանդական 《բացատրական》2. Ժամանակակից

《Ռուբրիկ》, 《երկու աստղ և մեկ ցանկություն》։《Գրավոր շրջանագիծ – բանավոր շրջանագիծ》։

**Դասի ընթացքը -** Խթանման փուլ։Այս փուլում կիրառում ենք《Ռուբրիկ》մեթոդը։ Գրատախտակին գծում ենք գծապատկերը,որը լրացվում է աշակերտի պատասխաններով կամ այդ նույն գծապատկերը հանձնարարում ենք գծել տետրում և պատասխանել գրավոր ուսուցչի ուղղած հարցերին։ Ապա՝ հանձնարարում կարդալ դասը։

**Երկրորդ փուլ՝** իմաստավորում։ Այս փուլում կիրառում ենք 《Գրավոր շրջանագիծ- բանավոր շրջանագիծ 》մեթոդը, որը աշակերտներին հնարավորություն է տալիս արտահայտել միտք,որը կունենա շարունակություն։

Այս փուլում հանձնարարում ենք կատարել գործնական առաջադրանքներ։

Օրինակ ՝ տրված պարզ բառերից կազմել բարդ բառեր՝

Լույս,բաց ---------------- լուսաբաց։

Կշռադատման փուլում կիրառում ենք 《երկու աստղ և մեկ ցանկություն》մեթոդը։ Այս մեթոդի շնորհիվ ստեղծագործությունը դառնում է պարզ, ուսանելի ու տպավորիչ։

Աշակերտներին հանձնարարում ենք դասից դուրս գրել 2 կարևոր նախադասություն, որոնք արտահայտում են թեմայի գլխավոր միտքը։Այս երկու նախադասությունները 《2 աստղեր են》։ Այնուհետև նրանք պետք է բացատրել,թե ինչպես կուզենային՝ ավարտվեր տվյալ ստեղծագործությունը։

Ուսուցիչն դասն ամփոփելուց հետո հանձնարարում է կատարել գրավոր առաջադրանք.

Լրացրե՛ք բաց թողնված ձայնավոր՝ օ կամ ո։

Ան **օ** գուտ, ան **ո** րոշ, ան **օ** թևան, ձկն **ո** րս, ան **օ** գնական, փղ **ո** սկր։

Տետրում գրավոր առաջադրանքը կատարելուց հետո գրում են գրատախտակին և ստուգում։Ուսուցիչը անցնում է նոր թեմայի ՝ 《Սեպտեմբերի 21》։

Առանձին հատվածներով կարդում է և բացատրում։ Լրիվ կարդալուց հետո հարցնում աշակերտներին.

-Ովքե՛ր են պայքարել Հայաստանի անկախության համար։

-Հայկ նահապետը,- ասաց Գևորգը։

-Կեցցե՛ս։- ասաց ուսուցիչը։

-Մեսրոպ Մաշտոցը, - ասաց Սուրենը։

-Ինչպե՞ս էր պայքարում Մեսրոպ Մաշտոցը։

-Մեսրոպ Մաշտոցը պայքարեց հայոց այբուբենը ստեղծելով,- ասաց Մարինեն։

-Ապրե՛ք։

-Ո՞ր թվականին է Հայաստանը հռչակվել անկախ։

-Հայաստանը անկախ է հռչակվել 1991թ. Սեպտեմբերի 21-ին -պատասխանեցին աշակերտները միաձայն։

Դասի ավարտին ուսուցիչը հանձնարարում է 《Սեպտեմբերի 21》թեման սովորել պատմել։

**Ավանդական**

Դասի սկզբին ուսուցիչը աշակերտներին հարցնում է նախորդ դասը՝ Հ. Թումանյանի 《Ամենից լավ տունը》։ Աշակերտները քառատողերով անգիր ասում են ողջ դասանյութը։ Ապա՝ ուսուցիչը հարցերի միջոցով ամփոփում այն։

-Որտե՞ղ էր ապրում անհանգիստ տղան։

Անհանգիստ տղան ապրում էր .

-Մի մութ խրճիթում,

Մի հին խրճիթում,

Գետի եզերքին,

Ծառերի տակին։

Այս քառատողը արտասանելով՝ պատասխանեց Դավիթը։

-Ո՞ւր էր ուզում գնալ անհանգիստ տղան։

Անհանգիստ տղան ուզում էր գնալ աշխարհից աշխարհ,ճամփորդել՝ լավ- լավ տներ տեսնելու,- պատասխանեց Վարդանը։

-Ի՞նչ հասկացավ տղան՝ վերադառնալով հայրենիք։

-Տղան հասկացավ,որ ամենալավ տունը իր գորշ, հին խրճիթն է,-ասաց Արմինեն։

-Ձեր կարծիքով տղան ճի՞շտ վարվեց,որ վերադարձավ։

-Այո՛, որովհետև Հայաստանը մեր հայրենիքն է։

-Ինչո՞ւ տղան վերադարձավ։

Տղան վերադարձավ, որովհետև կարոտել էր իր մայրիկին ու իր տունը,- պատասխանեց Լուիզան։

**Ժամանակակից**

Դասի սկզբին ուսուցիչը հարցերով անդրադարձավ նախորդ թեմային՝ Հ. Թումանյանի 《Ամենից լավ տունը》։

-Ինչպե՞ս է նկարագրում անհանգիստ տղան հայրենի բնությունը։

-Էնտեղ,ուր հովը խաղում է ազատ,

Ուր ջուրն աղմկում,անվերջ փրփրում։

-Այս տեղերով ուսուցչի հարցին, - պատասխանեց Վարդանը։

-Ի՞նչ արեց տդան՝ տնից հեռանալով։

-Տղան տնից հեռանալուց հետո գնաց թափառող,մեծ ու հոյակապ շատ տներ տեսավ, ման եկավ տարբեր երկրներում, -ասաց Գևորգը։

-Ապրե՛ս,Գևորգ։

- Ինչո՞ւ տղան վերադարձավ։

-Տղան վերադարձավ, որովհետև կարոտել էր իր մայրիկին, - պատասխանեց Հասմիկը։

Հարցերով դասն ամփոփելուց հետո ուսուցիչը անցավ նոր թեմային՝ 《Սեպտեմբերի 21》։

Ուսուցիչը սկսեց կարդալ և մեկնաբանել դասը, ապա գծեց գրատախտակին 《Ռուբրիկ》 մեթոդի աղյուսակը։ Աշակերտներին հանձնարարեց տետրերում գծել այդ աղյուսակը և հարցերին պատասխանել գրավոր ՝ համապատասխան սյունակում դնելով հետևյալ նշանը ✓։ Օրինակ՝

|  |  |  |  |
| --- | --- | --- | --- |
| Գևորգյան Մարիամ | Միշտ | Երբեմն | Երբեք |
| Ձեր պապիկ տատիկներին հարցնու՞մ եք Հայաստանի պատմության մասին։ |  | ✓ |  |
| Ուշադրություն դարձնու՞մ եք օրացույցի կարմիր նշված օրերին։ | ✓ |  |  |
| Կուզենա՞յիք ապրել Հայաստանից դուրս։ |  |  | ✓ |
| Ծնողներին հարցնո՞ւմ եք օրացույցում կարմիր նշված օրերի նշանակության մասրն | ✓ |  |  |
| Ծնողները բացատրու՞մ են ձեզ օրացուցային տոների նշանակությունը։ | ✓ |  |  |

Գծապատկերը լրացնելու հետո ուսուցիչը հերթով մոտենում է աշակերտներին և ստուգում նրանց պատասխանները։ Դասի հաջորդ փուլում ուսուցիչը կիրառում է 《Գրավոր շրջանագիծ - բանավոր շրջանագիծ 》մեթոդը։ Աշակերտներին բաժանում է 4 խմբի։ Աշակերտները մեկ թղթի վրա շրջանագծի ձևով ստեղծում են մեկ միտք։

1991թ. Սեպտեմբերի 21-ին հայերը միահամութ ուժերով որոշեցին, որ Հայաստանը պետք է ապրի ազատ և անկախ։ Եվ իրականացավ հայերի վաղեմի երազանքը։

Դասի այս փուլում ուսուցիչը հանձնարարում է աշակերտներին կատարել գործնական առաջադրանքներ։

Առաջադրանք 1. Կազմեք՝ Նոր բառեր։ Օրինակ ՝ ձույլ, ձուլելու տեղ – ձուլարան։

Թանկ, թանկ և հին իրեր պահելու տեղ – թանգարան,

Դաս, դաս սովորելու տող – դասարան,

Սառը, սառը պահելու տեղ – սառնարան։

Առաջադրանք 2. Կազմե՛ք նոր բառեր։

Հյուր ծաղիկ հյուրասրահ,

Հող ձի հողագործ,

Տղա սրահ տղամարդ,

Գետ գործ գետաձի,

Արև մարդ արևածաղիկ։

Առաջադրանքները տետրում կատարելուց հետո աշակերտներից մեկին ուսուցիչը հանձնարարում է կարդալ բարձրաձայն, իսկ մյուսները ստուգում են։

Դասի ավարտին《 Երկու աստղ և մեկ ցանկություն 》մեթոդի կիրառմամբ՝ ուսուցիչը հանձնարարում է դասից դուրս գրել 2 նախասասություն, որոնք կամփոփի դասի հիմնական իմաստը, և հայտնեն մեկ ցանկություն, թե ինչպե՞ս կուզենային ավարտվեր այն։

1. Տարբեր ժամանակներում մենք կորցրել ենք անկախությունը, ապա նորից անկախացել։
2. Երկարատև մաքառումներից հետո 1991թ. Սեպտեմբերի 21-ին Հայաստանում ապրող բոլոր հայերը միաձայն որոշեցին,որ Հայաստանն ապրի ազատ և անկախ։

Կուզենայի,որ Հայաստանը այլև երբեք չպայքարի անկախության համար,- ասաց Անդրանիկը։

-Կեցցե՛ս Անդրանիկ։

Այսպիսով ՝ նույն դասը անցկացնելով ավանդական 《բացատրական 》և ժամանակակից 《Ռուբրիկ》, 《Գրավոր շրջանագիծ – բանավոր շրջանագիծ 》, 《Երկու աստղ և մեկ ցանկություն 》մեթոդներով՝ կարող ենք եզրակացնել,որ ավանդական մեթոդները ուսուցչակենտրոն են, որը հնարավորություն է տալիս, որ աշակերտները լսեն գրագետ խոսք, հիմնավորված բացատրություններ, սովորեցնում են լսելու մշակույթ և կարողություն։ Սակայն դա չի կարելի մշտապես կիրառել, հոգնեցուցիչ ու ձանձրալի կլինի։ Ժամանակակից մեթոդների դեպքում ուսուցիչը քիչ է խոսում, սակայն խոսեցնում է աշակերտներին, որը նպաստում է գրագետ կապակցված խոսքի զարգացմանը։

Աղյուսակները և գծապատկերները աշակերտը կարող է լրացնել ուղղակի տրամաբանորեն կամ պատահականությամբ արդյունքում։Դրանք պետք է խուսափել՝ ճիշտ ուղղորդելով նրանց աշխատանքը։ Ուրեմն ավանդական մեթոդների կայուն և հավասարակշռված հիմքի վրա պետք է կառուցել նորը, ինչքան հնարավոր է, մայրենի լեզվի ուսուցման մեջ շեշտը դնել ճիշտ, գրագետ, մաքուր հայերենով խոսելու վրա։

**Եզրակացություն**

Մեր աշխատանքի հետևանքի նպատակը հայ դպրոցավարության պատմության ընթացքում դասատվության նվաճումների և արդի ձեռքբերումների ստեղծագործական զուգորդումը և դրա շնորհիվ ավելի արդյունավետ դասեր կազմակերպելու փորձ ներկայացնելն է, որի իրականացման համար նախատեսել էինք նախ՝ ամբողջացնել մասնագիտական գրականության մեջ եղած մոտեցումները, ապա դրանցով առաջնորդվելով ՝ առաջարկել դասատիպեր։

Կատարված աշխատանքով եկանք հետևյալ եզրակացությանը

1. Ավանդական մեթոդները նպաստում են.

Ա)աշակերտի ճիշտ, գրագետ և հայեցի խոսքի ձևավորմանը,

Բ)հնարավորություն են ընձեռում երևույթի կամ ուսուցանվող նյութի մասին ունենալ սյուբեկտիվ կարծիք,

Գ)զարգացնում է քննադատական մտածողությունը։

2. Ավանդական մեթոդների թերությունները են.

Ա)դասի հիմնական ծանրությունը ընկնում է ուսուցչի ուսերին.

Բ)դասը դարձնում է ինչ-որ տեղ միապաղաղ։

3. Ժամանակակից մեթոդները նպաստում են.

Ա)աշակերտի տեսողական հիշողության ձևավորմանը,

Բ)հնարավորություն են ընձեռում հայտնել սեփական կարծիք,

Գ)դասը դարձնում են հետաքրքիր և մատչելի

Դ)թեթևացնում են ուսուցչի աշխատանքը։

Ե) ձևավորում են համագործակցային,խմբային աշխատանքի, միմյանց կարծիքները լսելու, քննարկելու, եզրակացություններ են դրսևորում։

Սակայն ոչ մի բան բացարձակ չէ, այդպես էլ նոր մոտեցումները հաճախ միակողմանիություն և ծայրահեղություններ են դրսևորում։

Ա) քիչ են հնարավորությունները խոսքի կառուցման, ամբողջական պատմելու ուղղությամբ։

Բ)հաճախ կրում են սխեմատիկ կամ աղյուսակային բնույթ, որը այնքան էլ ցանկալի չէ լեզվի ուսուցման մեջ։

Այսպիսով՝ մայրենի լեզվի դասընթացը կազմակերպելիս պետք է հմտորեն և ստեղծագործաբար զուգադրել ավանդական դպրոցի փորձն ու ժամանակակից մոտեցումների և հասնել կապակցված, ճիշտ կառուցվածք ունեցող, գրագետ և գեղեցիկ խոսքի ձևավորմանը՝ թե՛ գրավոր, թե՛ բանավոր դրսևորումներով։

**Գրականության ցանկ**

1. Արդարության Ա., Գյուլբուդաղյան Ա., Խաչատրյան Ս., 《Մասնագիտական զարգացման ձեռնարկ ուսուցիչների համար》, Երևան,2004։
2. Աստվածաշնչյան Մ., 《Ինտեգրված թեմատիկ միավորներ》, Երևան, 2003։
3. Ավագյան Վ. 《Բառագիտության ուսուցումը դպրոցում》, Երևան, 1989։
4. Բարսեղյան Հ. 《Տերմինաբանական և ուղղագրական տեղեկատու》, Երևան, 1978։
5. Գյուլբուդաղյան Ս. 《Հայոց լեզվի դասավանդման մեթոդիկա》, Երևան 1983։
6. Դավթյան Մ. 《Կրթադաստիարակչական համալիր ծրագրի ստեղծման և ինտեգրման մոտեցումներ》,Երևան, 2002։
7. Դավթյան Մ. 《Կրթակարգի մշակման և ինտեգրման մոտեցումներ》, ձեռնարկ ուսուցիչների համար,Երևան, 2004։
8. Երեկոյան Լ. 《Հայոց լեզու》,Երևան, 1988։
9. Խաչատրյանը Ս. 《Հայոց լեզվի դասավանդման մեթոդիկա 》, Երևան, 2008։
10. Խաչատրյան Ս. 《Ուսուցման մեթոդների կիրառումը տարրական դասարաններում 》, Երևան 2006։
11. Խաչատրյան Ս. 《Աշակերտի ինքնուրույն և ստեղծագործական աշխատանքի ձևերը մայրենիի ժամերին》,Երևան, 2003։
12. Խաչատրյան Ս. 《Ուսուցման ինտերակտիվ մեթոդներ》,Երևան, 2004։
13. Խուդոյան Ս. 《Գիտելիքների յուրացման սկզբունքները》,Երևան, 1995։
14. Կորատով Մ. 《Մանկավարժական առաջավոր փորձ》,Երևան, 1985։
15. Հովհաննիսյան Ա. 《Համագործակցային ուսուցում》,Երևան, 2006։
16. Ղարիբջանյան Ա.《Հայոց լեզվի դասավանդման մեթոդիկա 》, Երևան, 1954։
17. Մանուկյան Ա. 《Խոսքի զարգացման մեթոդիկա》,Երևան, 1976։
18. Մկրտչյան Ա. 《Կրթության արդի հիմնախնդիրը》,Երևան, 2005։
19. Միության Մ.《Հայոց լեզու 》, Երևան, 2012։
20. Սարգսյան Վ. 《Մայրենի 3》, Երևան, 2011։
21. Սարուխանյան Ս. 《Փուլային ուսուցման եղանակ》, Երևան, 2014։
22. Տեր-Գրիգորյան Ա. 《Հայոց լեզվի դասավանդման մեթոդիկա 》, Երևան, 1978։
23. Տեր-Գրիգորյան Ա. 《Հայոց լեզվի դասավանդման մեթոդիկա 》, Երևան, 1988։